google/wiki40b huggingface dataset:
Daniel Kubeš

Spiller

Kubeš spilte i sin aktive karriere for klubbene Dukla Praha, Drott, N-Lübbecke, Nordhorn, Lemgo, Kiel og Melsungen.
Han fikk 140 kamper for det det tsjekkiske herrelandslaget og scoret 210 mål som landslagets forsvarssjef.

Trener

Sommeren 2014 ble Kubeš sammen med Jan Filip annonsert som ny trener for det det tsjekkiske herrelandslaget. Siden 2014/15-sesongen er han også hovedtrener for den tyske klubben Emsdetten.
Eupatorus koletta

Utseende

En stor (40–80 millimeter), svart hornbille med rødbrune dekkvinger. Hodet har et langt, krumt horn, pronotum har et kraftig, skrått utoverrettet horn på hver side, disse er litt sagtakket på innersiden nær spissen.

Levevis

Larven utvikler seg i råtten, død ved. De voksne billene kan drikke nektar og sevje som siver ut fra sår på trær. Hannene bruker hornene sine i kamp om hunnene.

Utbredelse

Denne arten er utbredt på Ny-Guinea.
International Business Review

International Business Review er et vitenskapelig tidsskrift innen økonomi. Tidsskriftet er European International Business Academy sin offisielle journal. Det utgis av forlaget Elsevier Science. Det utkommer med 6 nummer i året,
Professor Pervez N. Ghauri (King's College, London) er hovedredaktør.
Tidsskriftet har en impact factor (SSCI, ISI – Institute for Scientific Information) på 1,511(2012).
Dipelicus integriceps

Utseende

En nokså liten (ca. 15 millimeter), bred og kraftig, blankt rødbrun hornbille. Hannen har et bredt horn i pannen og en liten grop foran på pronotum, denne har en knøl over seg. Oversiden er fint punktert, tett på pronotum og spredt på dekkvingene. Hunnene er litt bredere, hornet i pannen mindre.

Levevis

Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse

Arten lever på Ny-Guinea, Bismarckarkipelet, øya Selayar nær Sulawesi og på Filippinene (Sibuyan).
Sjtsji

Sjtsji (russisk: щи, IPA: [ɕ:i]) er en russisk suppe basert på kål. I tillegg til kål brukes ofte surkål og andre grønnsaker. Det er ofte vanlig å tilsette surnet fløte før servering. Det finnes også varianter med forskjellige typer kjøtt, typisk okseflesk eller skinke.
Xiji

Xiji (kinesisk: 西吉县; pinyin: Xījí Xiàn) er et fylke i byprefekturet Guyuan i den autonome region Ningxia Hui i Folkerepublikken Kina.
I 1999 var folketallet på 454 021 innbyggere.
Det er et jordbruksfylke, med produksjon av blant annet hvete, bønner, poteter, bokhvete, kål, kinakål, selleri, tomater, chilipepper, agurker, hvitløk og meloner.

Kulturminner

Fylket har et historisk minnesmerke innen sjangeren rød turisme. Det er revolusjonsminnestedet Jiangtaibao (Jiangtaibao geming jiuzhi, 将台堡革命旧址), det sted der styrkene fra fjerde, annen og første frontarme av Den røde armé forente seg den 22. oktober 1936 og dermed bragte den lange marsjen til sin avslutning. Stedet er oppført på Folkerepublikken Kinas liste over kulturminner.
Norgescupen i langrenn 2015/16

Norgescupen i langrenn 2015/16 gikk over 11 renn, fra 28. november 2015 i Gålå til 2. april 2016 på Beitostølen. 9 av 11 renn teller for hver utøver.
Maratontabell for Norges herrelandslag i fotball

Maratontabell for Norges herrelandslag i fotball er en liste med historisk oversikt over samtlige motstandere til Norges herrelandslag i fotball som er listeført av Norges Fotballforbund, siden den aller første landskampen mot Sverige den 12. juli 1908, og frem til siste oppdatering av siden.
Verdens skolemelkdag

Verdens skolemelkdag er dannet på initiativ fra FNs organisasjon for ernæring og landbruk (FAO) og er blitt markert i en rekke land verden over siden år 2000. Dagen arrangeres den siste onsdagen i september. FAO har valgt en felles markering for å fremheve betydningen av et sunt og næringsrikt måltid i løpet av skoledagen.
Faxiang zong

Faxiang zong (kinesisk: 法相宗; pinyin: Fǎxiāng zōng; Wade–Giles: Fa-hsiang tsung, sanskrit: Dharmalakṣaṇa) er en skoleretning innen kinesisk buddhisme som oppstod på 600-tallet. Særlig betydningsfull for spredningen av skolen var den kinesiske buddhistmunken Xuanzang med verket Cheng Weishi Lun.
Dens lære bygger på Vijnanavadas tanker, som går ut på at alt man kan fornemme bare er irreelle eventuelt villedende sinnslige projeksjoner (cittamātra). Skolen døde hen på 800-tallet, men tankegodset fant sin vei til Japan, der det fikk et videre liv som Hossō (Hossō-shū).
Ontelaunee gasskraftverk

Ontelaunee gasskraftverk er et varmekraftverk i Berks County i delstaten Pennsylvania, USA. Anlegget har en installert produksjonskapasitet på 602  MW fordelt på 2 turbiner, på inntil 250 MW hver. Operatør er energiselskapet Ontelaunee Energy Center LLC. 
Kraftverket stod ferdig utbygd i 2002. Brenselkilden er naturgass.
Thyriochlorota

Utseende

Middelsstore, mer eller mindre skinnende grønne skarabider. Pronotum har rundede sider, scutellum er ikke spesielt stort.

Levevis

Larvene lever i råtten ved.

Utbredelse

Slekten er utbredt i Sør-Amerika (Colombia, Venezuela, Ecuador, Peru, Bolivia).
Page County (Iowa)

Navn

Fylket er oppkalt etter kaptein John Page fra den meksikansk-amerikanske krigen.
Pink racing

Pink racing (etablert desember 2006) er en norsk motorklubb for kvinner. Med sine ca. 900 medlemmer er de Norges største bilklubb for kvinner. Klubben er ikke begrenset til enkelte bilmerker, og man behøver heller ikke ha egen bil for å bli medlem.
Pink-Racing.com ble opprettet i desember 2006 etter en ide om at jentene også må frem i det som kalles en manns lidenskap.. bilmiljøet.
Trekanten (innsjø)

Historie

Fram til midten av 1800-tallet het innsjøen Trehörningen. Ved Trekantens nordside ligger området Nynäs, som mellom 1880- og 1980-tallet var en arbeiderforstad med boliger og lettindustri. Her var det blant annet garveri, en forniklingsfabrikk, et kaffebrenneri, et blikkenslagerverksted og flere mekaniske verksteder. På Nynäs lå også et bakeri som bakte den velkjente Nynäslimpan. I 1980 ble de siste restene av Nynäskvartalet revet, og det nybygde kontorkomplekset til Anticimex var allerede på plass.
Mens det ennå sto bygninger fra gamle Nynäs, ble disse en realistisk kulisse i Bo Widerbergs film Joe Hill fra 1970. De forfalte husene skulle forestille «Lumberyard» og «Saloon».
I dag er det bare en bevart bygning fra industriepoken; en rød tomannsbolig bak Anticimex' kontorer. Ellers vitner gamle bygningsfundament og gråsteinsmurer om gamle tiders lettindustri. For gjeldende reguleringsplaner er området merket som park.
I 1904 ble et nybygget vannreservoar (Trekantreservoaren) sluttstasjon for den nye hovedvannledningen Norsborg-Stockholm. På høyden bak trekanten står den nå ombygde Nybohovsreservoaren. Vannledningen er fortsatt Stockholms viktigste med tanke på drikkevannsforsyning fra sør.

Innsjøen Trekanten

Trekanten ligger i et parkområde ved Liljeholmen-Gröndal. Rundt innsjøen er det en tursløyfe som er en del av Hälsans Stig i Liljeholmen. Innsjøen brukes gjerne til fiske, og det settes ut ørret og regnbueørret her. Man trenger imidlertid fiskekort for å fiske her. På vinteren kan man stå på skøyter på innsjøen, da Stockholm kommune brøyter en bane på isen. Til tross for sitt navn, er innsjøen snarere langstrakt enn trekantet. Trekanten har sitt utløp i Liljeholmsviken, via en kulvert under Trekantsvägen.

Vannkvalitet

For å forbedre innsjøens vannkvalitet, tilførte Stockholm Vatten fra 1982 av drikkevann til innsjøen, og fra 1983 ble utpumping av bunnvann påbegynt. Fosforinnholdet i overflatevannet minsket kraftig, men innsjøen er fortsatt næringsrik. Blågrønnalger er vanlig på sommeren, med oksygenmangler i bunnvannet som resultat.
Siden høsten 2008 har det også blitt drevet et lite renseanlegg for overflatevann ved Trekantens vestside. Vannet kommer i rør fra Aspudden och Gröndal. Renseanlegget er plassert under en ny gangbro mellom innsjøen og oppsamlingsbassenget. I de tilfellene hvor renseanlegget ikke har tilstrekkelig kapasitet til å ta unna overflatevannet, samles overskuddsvannet i oppsamlingsbassenget fram til renseanlegget igjen har ledig kapasitet.

Trekantenbadet

Ved innsjøens nordvestre kant, i Gröndal, ligger Trekantenbadet, som ble åpnet i 1972. Badeplassen består av en liten sandstrand som ble renovert våren 2008, og en større gressmatte til soling. Det er også en flytebrygge og en utendørsdusj her.
Victor Hugo (Paris Metro)

Victor Hugo er en stasjon på metroen i Paris. Den ligger under Place Victor-Hugo og Avenue Victor-Hugo.
Stasjonen betjener linje 2.
Norgesrekordhistorikk på 100 m rygg

Oversikt over utviklingen av norgesrekorder på 100 m ryggsvømming for både langbane (50 meter) og kortbane (25 meter).
Smaragdøyenstikker

Utbredelse

Smaragdøyenstikker er utbredt i Europa og Asia. Finnes i Danmark, Sverige og Finland. Mangler helt nord. I sørlige Norge langs kysten til Nordland. Mangler i fjellet og nord på østlandet.
Det skal være en underart i østen.

Utseende

Kjønnene er ganske like. Fargen er metallglinsende grønnlig, noen ganger med litt kobberglød.. Hannen kan skilles fra andre hanner i familiegruppen på den særpregete «tangen» (anal-vedheng), bakerst på bakkroppen. 
Vingene holdes i en rett vinkel ut fra kroppen i hvile. Vingespennet er mellom 65 og 75 millimeter.

Levevis

Nymfene lever i ulike vann  eller myrtjern i lavlandet, opptil 300 moh. Også i rennende vann. Arten synes å foretrekke ganske mye vegetasjon langs bredden.  De voksne (imago) øyenstikkerne finnes vanligvis ikke langt fra stedet der de levde som nymfe. Hannene patruljerer ofte langs bredden av vann og bekker.
Eggene i geleklumper festet til vannplanter. Utviklingen tar 2-3 år. Nymfen overvintrer mellom plantedeler
Flygetiden er fra mai til august, gjerne tidlig og midt på dagen. 
Smaragdøyenstikker har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
Charyā tantra

Charyā tantra (tibetansk: སྤྱོད་པ; wylie: spyod pa, sanskrit: caryā; devanagari: चर्या), Upatantra eller Ubhaya tantra, er de den andre av de tre seksjonene av de ytre tantraer i Nyingma Gyubum, en tekstsamling som tilhører Nyingma, den eldste av de fire retninger i tibetansk buddhisme.
Tekstene legger en like stor vekt på de ytre handlingene med kropp og tale som på den indre kultiveringen av samadhi. Av denne grunn kalles de også «tantraer av begge» (ubhaya tantra).
Blant tekstene i denne kategorien kan nevnes Mahavairocana Tantra.
Verds d'Andorra

Verds d'Andorra er et politisk parti i Andorra. Det har miljøprofil og tilhører venstresiden i andorransk politikk. Partiet ble grunnlagt i 2004. Det har stilt til valg til nasjonalforsamlingen gjentatte ganger. I valget 3. april 2011 fikk Verds d'Andorra 3,4 % av stemmene. Ved valget 1. mars 2015 stilte partiet lister sammen med Partit Socialdemòcrata, Iniciativa Ciutadana (IC) og andre. Koalisjonen fikk 23,5 % av stemmene og tre mandater.
Verds d'Andorra er siden 2010 medlem av Det europeiske grønne partiet.
Lofoten Online

Lofoten Online er en nettavis som dekker Lofoten, og som ble etablert av NorNet i 2007.  
Ansvarlig redaktør er Ben-Tommy Eriksen.
FC Zimbru Chișinău

Historie

Zimbru Chișinău ble grunnlagt i 1947, og spilte først i det sovjetiske ligasystemet før Moldova ble uavhengig i 1991. Totalt spilte klubben 11 sesonger i den sovjetiske toppdivisjonen. Den beste plasseringen kom i 1956, da Zimbru kom på 6. plass av 12 lag. 
Zimbru har spilt i den moldovske toppdivisjonen, Divizia Naţională, siden den ble etablert i 1992. Klubben har til sammen tatt åtte seriemesterskap og seks cupmesterskap, og er den klubben i Moldova med flest sesonger i toppdivisjonen. Zimbru hadde sin største suksess på 1990-tallet, da de blant annet vant sine åtte seriemesterskap. I 1997–98-sesongen tok klubben "The Double" ved å vinne både serien og cupen. Zimbru har spilt i Europiske turneringer opptil flere ganger. I 2014–15-sesongen kom de til play-off-runden til Europaligaen.
Før 2019-sesongen var Zimbru nære å gå konkurs. Det førte til at en kampanje ved navn Zimbru nu moare, Zimbru dør ikke, ble startet. Noen uker senere uttalte Zimbrus eier, Nicolae Ciornîi, at klubben kom til å delta i 2019-sesongen av Divizia Naţională, men at den økonomiske situasjonen var prekær.
ABC Startsiden

Fra hobbyprosjekt til nasjonal startside

ABC Startsiden ble startet som en privat hjemmeside i juni 1996 av Tom Ottmar. Han var NRK-ansatt og ville hjelpe journalister til å finne fram til kilder på nettet. I mai 1999 kjøpte Telenor 35 prosent av aksjene i selskapet, og året etter kom også Schibsted inn på eiersiden. I august 2000 ble Espen Udland ansatt som daglig leder i selskapet, og innen utgangen av året talte Startsiden ni ansatte. I september ble også nettavisen Magasinet startet.
Høsten 2001 endret ABC Startsiden forutsetningene sine til å peke til alle norske nettsteder samt de beste nettstedene fra utlandet. På samme tid ble katalogen utvidet fra 5 000 pekere til om lag 50 000 redaksjonelt vurderte pekere.
Eierstrukturen i selskapet ble på nytt endret i 2006, og 14. desember 2006 fikk Telenor tilslaget slik at selskapet eide 99,6 % av aksjene i ABC Startsiden. I mars 2017 ble ABC Startsiden kjøpt av Trygve Hegnars eierselskap Periscopus for å inngå i Hegnar Media.
Skjetten jente- og guttekorps

Skjetten jente- og guttekorps er et korps på Skjetten i Skedsmo kommune (Akershus) og for tiden samarbeider korpset med Strømmen skolekorps.

Historie

Skjetten jente- og guttekorps ble stiftet av lærer Hjørdis Omholt den 17. mars 1960. Korpset fikk da ikke lov å kalle seg et skolekorps, men i 1964 etter å ha søkt utallige ganger, ble saken ordnet. Ved starten hadde korpset 12 medlemmer, derav 5 jenter.
Korpset har hatt flere offentlige opptredener, den første hadde korpset i fjernsynsprogrammet "Før julen ringes inn" på julaften i 1961 med "Snehvit og de syv dverger". Den 24. november 1963 deltok korpset i "Spill selv uken" i Skedsmo, og i 1979 deltok korpset i kretskonkurransen for første gang.
I 70-årene ble Skjetten bygd ut og Skjetten fikk tre nye skoler: Melby, Valstad og Gjellerås. Gjellerås ble fort den største skolen, og da våknet tanken om et eget Gjellerås skolekorps. I november 1979 ble det stiftet. Det hadde sin debut 17. mai 1980. Det første stevne GSK deltok i var et kretsstevne i regi av SJG den 1. juni i anledning SJGs 20-årsjubileum. I 1986 ble begge korpsene slått sammen til ett, og korpset fikk 170 spillende medlemmer fordelt over fire delkorps.
På 90-tallet har korpset spilt på OL på Lillehammer, spilt for Kongen ved flere anledninger.
Skjetten jente- og guttekorps er tidenes mestvinnende skolekorps med en seier i Nordisk Mesterskap, ca. 15 seire i Akershusmesterskapet, og en 7-8 NM-titler.
På grunn av lav rekruttering har korpset fra 2000 til 2003 samarbeidet med lokalkorpsene Lillestrøm skolekorps og Strømmen skolekorps. Samarbeidet har blitt kalt LSS2000. Korpset har fått gode resultater i både NM og Akershusmesterskap, med én seier i NM og to seire i AM. Dette samarbeidet ble videreført til sommeren 2003. Høsten 2005 ble et nytt samarbeid startet med Strømmen skolekorps, noe som fortsatt foregår.
The Visitors

The Visitors er et musikkalbum med ABBA, utgitt i 1981. Dette ble bandets siste studioalbum. Albumet lå 11 uker på VG-lista og endte med 1.-plass som beste plassering.
Dorbignyolus

Utbredelse

Arten er utbredt i Øst-Afrika (Etiopia, Somalia, Kenya og Tanzania).
Sveriges Kommunistiska Parti (1924)

Sveriges Kommunistiska Parti (SKP) som ble grunnlagt i 1924 var et svensk parti som eksisterte frem til 1926. Partiet oppsto gjennom et brudd med Sveriges Kommunistiska Parti som var grunnlagt i 1917 og oppløste seg selv i Socialdemokraterna.
Det opprinnelige SKP hadde i 1919 vært et av de opprinnelige partiene bak Komintern, men stadig sterkere sentralstyring, ikke minst gjennom Moskvatesene, skapte uenigheter i det svenske partiet. Partiformann Zeth Höglund var blant dem som var kritiske til utviklingen, og fikk flertall for dette på partilandsmøtet i 1923. Da Moskva året etter imidlertid satte hardt mot hardt var maktforholdene endret, og Komintern-tilhengerne hadde flertall. Sammen med sine allierte brøt Höglund med partiet og dannet sitt eget SKP. Partiet hadde omkring 5000 medlemmer og ungdomsorganisasjonen Arbetarnas Ungdomsförbund.
Politisk kan partiet sammenlignes med Det norske Arbeiderparti (DnA) i perioden etter bruddet med Komintern. Grunnlaget for bruddet var mye det samme i begge land – begge partiene regnet seg fortsatt som kommunistiske og positivt innstilt til Sovjetunionen, samtidig som de ikke ville underlegge seg Moskvas stadig sterkere sentralisme. Men der DnA var det dominerende av de tre arbeiderpartiene i Norge var SKP det minste av de tre. Det var derfor mindre rom til å manøvrere, og ettersom en gjeninntreden i det opprinnelige SKP var utelukket valgte Höglund og de fleste av hans tilhengere å gå inn i det sosialdemokratiske partiet i 1926.
Oreovalgus

Levevis

Larven utvikler seg i morken ved. De voksne billene kan finnes på blomster, ofte flere sammen.

Utbredelse

Slekten er utbredt på Borneo.
Messerschmitt Bf 110

Operativ tjeneste

Bf 110 ble benyttet av Luftwaffe i en rekke krigssituasjoner, deriblant under slaget om Storbritannia. James Harry Lacey («Ginger» Lacey), en britisk flyver som blant annet deltok under slaget om Storbritannia, uttalte etter krigen at de britiske flyverne på denne tiden anså Bf 110 som til dels farligere enn Bf 109, mest på grunn av den store ansamlingen av maskinkanoner og maskingevær flyet hadde i sitt neseparti. Etterretningsvesenet hadde også informert om at flyet var mer manøvrerbart enn det i virkeligheten var, og flyverne holdt seg derfor på avstand, og unngikk lenge kamp med Bf 110 – inntil man fant ut at flyet var langt mindre manøvrerbart enn man hadde trodd. Når det er sagt, var ikke Bf 110 ubrukelig som jagerfly: Bf 110 skjøt ned flere britiske jagerfly, og dette kan også ha underbygget frykten for flyet.
Messerschmitt Bf 110 var også i bruk under okkupasjonen av Norge. Under slaget om Storbritannia viste det seg at flyet var lite egnet som jagerfly på grunn av størrelsen. Flyet var lite manøvrerbart, og til tross for at det var bemannet med haleskytter, ble det et relativt enkelt bytte for mindre, mer manøvrerbare jagerfly.
Flyet hadde høyere hastighet enn samtidige jagerfly som det britiske Hawker Hurricane, men det hadde dårligere akselerasjon. Det ble derfor som regel benyttet som eskortefly for høytgående bombefly, hvor de kunne angripe fiendtlige fly ved å stupe ned, angripe, for så å bryte av og komme seg opp i høyden igjen. Flyet ble imidlertid etterhvert trukket tilbake som jagerfly og satt inn i rollen som nattjager og angrepsfly. Det ble også produsert en rekognoseringsvariant utstyrt med kamera.

Annet

Den 10. mai 1941 fløy den høytstående nazisten Rudolf Hess en Bf 110 fra Augsburg, nord for München, til Skottland, for å forsøke å få i stand en fredsavtale mellom Tyskland og Storbritannia. Han hoppet ut i fallskjerm, mens flyet styrtet til bakken og ble knust. Knust ble også fredsforsøket til Hess; han fikk ikke støtte for det hos verken de tyske eller allierte lederne.
Et fly av denne typen krasjlandet også ved Falkfjellet den 4. mai 1943.
Saksaywaman

Saksaywaman (spansk skrivemåte: Sacsayhuamán) er en seremoniell festning fra Inkariket på en høyde to kilometer nord for den peruanske byen Cusco, inkaenes tidligere hovedstad. Den består av høye vegger bygd av polerte steiner, noen svært store, som ble satt sammen uten noen form for mørtel. På inkaenes tid hadde Cusco form som en stor puma hvis man så den fra lufta. Saksaywaman utgjorde hodet på pumaen, og veggene går derfor i sikk-sakk, for å ligne på pumaens værhår. Komplekset ble påbegynt under Pachacutis styre på 1400-tallet, og ble ferdigstilt under Huayna Cápac på 1500-tallet.
Stedet brukes i dag til å feire Inti Rami, inkaenes solfest, hvert år ved vintersolverv 24. juni.
Navnet Saksaywaman er quechua og betyr «stedet hvor ørnen mettes».
Stedet står på UNESCOs verdensarvliste.
Kål

Utseende og kjennetegn

Vareiteene hos kål er oftest to eller flerårige planter. Men det forekommer også, at de toårige blomstrer det første året, dette er noe som kalles stokkrenning. Dette er noe som gjør grønnsaksplanter uegnet som salgsvare, og det er noe som en har etter beste evne avlet bort. Hele planten er hårløs, og den blir fra 60 til 150 cm høy inkludert blomsterklasen. Artens har 18 som det diploide kromsomtallet.

Blomster og frø

Blomstene er store og blekt gule, og dem kommer på for- til midtsommeren det andre året hos de toårige. Hos de plantene som har stokkrennt, kommer blomstene på høsten. Blomsterknoppene når mye høyere opp, enn de utsprungende blomstene, noe som er et viktig kjennetegn. Når blomstene er bestøvet, faller kronbladene av, og danner en fem til åtte cm lang og to til fire mm bred skulpe med et tydelig nebb. Skulpeveggen har ei nerve, og mange frø i hvert skulperom.

Blader og stilk

Arten har tykke blågrønne blader, og bladgrunnen går nesten rundt stilken. Artens blågrønne farge på bladene, kan se ut som er dekt av et fint lag med dogg. Men det er egentlig et lag med voks, som har en nanostruktur, som gjør bladene veldig vannavisende. Dette er antageligvis en beskyttelsesmekanisme planten har, for å beskytte seg mot sviskader av sollys, som kan komme av regndråper etter regnvær.
Boksing under Middelhavslekene 1951

Boksing under Middelhavslekene 1951. Boksing var en av tretten sporter under de første Middelhavslekene som ble arrangert i Alexandria i Egypt i perioden 5. oktober til 20. oktober 1951. Det ble konkurrert i ni vektklasser i boksing, kun for menn. Italia ble beste nasjon med fem gullmedaljer foran Egypt med fire.
Magda Nachman Acharya

Bakgrunn

Magda Nachmans far, Maximilian Nachman, var jøde fra Riga;hennes mor, Klara Emilia Maria von Roeder, var tysk og luthersk. Familien var borgerlig og velstående. Hun fikk sin kunstneriske utdannelse fra hun var 17 år ved Zvantseva-skolen for tegning og maling i St. Petersburg, og studerte med Léon Bakst, Mstislav Dobuzjinskij og Kuzma Petrov-Vodkin. Hun begynte å stille ut sine verker i 1910.

Kunstner

Etter å ha flyttet til Moskva i 1965, opplevde hun etterhvert den russiske revolusjonen og begynnelsen av borgerkrigen som fulgte, og ble tvunget til en omflakkende tilværelse. Kulde og sult tvang henne til å gorlate Moskva og ta ut i landsbygden, der hun tilbragte de neste to år. Først var hun i Likino i Vladimir gubernia og arbeidet i skogbruket som kontordame samme sted hvor hennes svoger arbeidet. Fra høsten 1919 til høsten 1920 var hun i Ust-Dolyssy i Vitebsk gubernia, på invitasjon fra Elizaveta «Lilija Efron» (søsteren til Sergej Efron) og var teaterdesigner av scene og drakter for et «foolketeater» som Lilija var vlitt ansatt til å lede. Magda kom tilbake til Moskva høsten 1920.
I denne perioden laget hun også portretter som betaling for kost og losji. 
Hun giftet seg med den indiske nasjonalisten M.P.T. Acharya i 1921 og flyttet med ham til Berlin året etter.

Til India

Nazismens fremvekst og Adolf Hitlers maktovertakelse i 1933 førte med seg at det raseblandede ekteparet raskt følte at livet i Tyskland ble for vanskelig. De fikk britiske pass i 1935 og reiste til Bombay. 
Hun utviklet der en stil som var påvirket av hennes nye indiske omgivelser. Der etablerte hun seg etterhvert som en anerkjent kunstner som utførte portretter og illustrerte bøker. 
Hun har illustrert en bok av Vladimir Nabokov.
Hun døde i Bombay (munbai) i februar 1951.